Nr. L 157/36 De Europæiske Fællesskabers Tidende 24. 6. 94 (Retsakter hvis offentliggørelse ikke er obligatorisk) RÅDET RÅDETS AFGØRELSE af 21. februar 1994 om indgåelse af en aftale i form af brevveksling mellem Det Europæiske Fælles- skab og Amerikas Forenede Stater om gensidig anerkendelse af visse former for spiritus (94/357/EF) RÅDET FOR DEN EUROPÆISKE UNION HAR — under henvisning til traktaten om oprettelse af Det Euro- pæiske Fællesskab, særlig artikel 113 sammenholdt med artikel 228, stk. 2, under henvisning til henstilling fra Kommissionen, og ud fra følgende betragtninger : Udførslen af EF-spiritus udgør en betydelig del af handelen i denne sektor; denne handelsstrøm udvikler sig gunstigt på grund af den anerkendelse af kvaliteten, som disse produkter nyder på tredjelandes markeder ; tredjelandes og navnlig USA's anerkendelse af Fællesska- bets geografiske betegnelser på EF-spiritus er af væsentlig betydning for fortsat og øget spiritusudførsel ; Fællesskabet kan kun indgå en aftale om beskyttelse og gensidig anerkendelse i denne sektor ud fra princippet om gensidighed som omhandlet i artikel 11 i Rådets forordning (FØF) nr. 1576/89 af 29. maj 1989 om fastlæg- gelse af almindelige regler for definition, betegnelse og præsentation af spiritus ()) ; det er nødvendigt, at Den Franske Republik bemyndiges til at opretholde aftalen i form af brevveksling, dateret den 2. december 1970 og den 18. januar 1971, for så vidt aftalen supplerer den aftale, som denne afgørelse vedrø- rer; forhandlingerne mellem Fællesskabet og USA har gjort det muligt at nå til en aftale, der er et velafbalanceret resultat, som indebærer fordele for begge parter — () EFT nr. L 160 af 12. 6. 1989, s. 1 ; forordningen er ændret ved forordning (EØF) nr. 3280/92 (EFT nr. L 327 af 13. 11. 1992, s. 3). TRUFFET FØLGENDE AFGØRELSE : Artikel 1 Aftalen i form af brevveksling mellem Det Europæiske Fællesskab og Amerikas Forenede Stater om gensidig anerkendelse og beskyttelse af visse former for spiritus, herunder ledsagebrevet knyttet som bilag —dertil, godkendes herved på Det Europæiske Fællesskabs vegne. Teksten til aftalen er knyttet til denne afgørelse. Artikel 2 Den Franske Republik bemyndiges til at opretholde aftalen i form af brevveksling, dateret den 2. december 1970 og den 18. januar 1971, for så vidt aftalen supplerer den aftale, der er omhandlet i artikel 1. Artikel 3 Formanden for Rådet bemyndiges til at udpege den person, der er beføjet til at undertegne aftalen i artikel 1 med bindende virkning for Fællesskabet. Artikel 4 Denne afgørelse offentliggøres i De Europæiske Fælles- skabers Tidende. Udfærdiget i Bruxelles, den 21. februar 1994. På Rådets vegne Th. PANGALOS Formand